  Наталья Тетерина Александр Викулинэн суредам Пичи Пурга ёросысь фронтовикъёслэн портретъёсынызы адӟытон ужа ёрос лыдӟетъюртын. Быдӟым Атыкай ожын вормонлы сӥзем ужрад татын ог 20 ар ӵоже радъяське ни, веразы ивортодэтъя «Удмуртия» агентстволы лыдӟиськонниын. Кызьы ивортэ муниципалитетлэн администрациезлэн пресс-службаез, адӟытонын 170-лэсь трос портретъёс возьматэмын. Суредам фронтовикъёс пӧлысь туннэ нуналлы улэп кылемын куинез гинэ: Арсентий Ивашкин, Владимир Голубев но Александра Кузнецова. Кышномурт адӟытонэз сӥё-дано усьтонэ но пыриськиз. Со «А зори здесь тихие» фильмысь героиняослэн прообразэз луэ, шуэмын ивортонын. Галереяысь котькуд портрет — со геройлэн нимаз историез. (Кылсярысь — ред), Орлой гуртын вордӥськем Артемий Тимофеевич Петровез 90-тӥ аръёсы гинэ Быдӟым Атыкай оже пыриськемен пусйизы. Со пленэ сюриз но Бухенвальдын улэп кылиз. Сое утиз кагаз, кытын немец кылын вӧсяськон кылъёс гожтэмын вал Пичи Пурга ёрос администрацилэн пресс-службаезАдӟытонэз усьтонэ нырысьсэ пыриськизы суредъёсын возьматэмъёслэн ӵыжы-выжыоссы, нылпиоссы, нунокъёссы. Куреггуртысь фельдшерлэн Зоя Матвеевалэн ӵыжы-выжыез Анатолий Матвеев тодаз ваиз: «Куреггуртысь Зоя Григорьевна Матвеева — фельдшер, трос улонъёсты утӥз. Но ассэ немец снарядлэсь утьыны ӧз быгаты — сое контузить кариз». Радъясьёс тау кылъёс верало суредасьлы Александр Викулинлы, со ёросысь ветеранъёслэсь историзэс весяклы тодэ кельтӥз. Ватсалом, адӟытон куартолэзь пумозь ужалоз. Тегъёс: Удмуртия ПичиПурга Мерлык ВормонНунал БыдӟымАтыкайож  